বুধবার শীর্ষ আদালত জানিয়েছিল, জন্মাষ্টমী উপলক্ষ্যে মহারাষ্ট্র জুড়ে দহি হান্ডির আয়োজন করা হয়৷ দহি হান্ডি ভাঙার জন্য গড়ে তোলা হয় দীর্ঘ মানব পিরামিড৷ এই পিরামিডের উচ্চতা কোনওভাবেই ২০ ফুটের বেশি করা যাবে না৷কিন্তু শীর্ষ আদালতের এই নির্দেশের বিরুদ্ধে সুর চড়ায় হিন্দু সংগঠনগুলি৷শিবসেনা ও মহারাষ্ট্র নবনির্মাণ সেনা জানিয়ে দেয়, শীর্ষ আদালত যাই বলুক, মারাঠিদের ধর্মীয় ও সাংস্কৃতিক পরিচয়ের অবিচ্ছেদ্য অংশ দহি হান্ডির উচ্চতা কোনওমতেই কমাবে না তারা৷ সেইমতোই আজ মুম্বইয়ের থানাতে ৪৯ ফুট উঁচু দহি হান্ডি করে সুপ্রিম কোর্টের নির্দেশ লঙ্ঘন করে রাজ ঠাকরের দল৷ সেই সঙ্গে দহি হান্ডিতে ৯টি স্তরের পিরামিড তৈরি করতে পারলে ১১লাখ টাকা পুরস্কার দেওয়া হবে বলেও ঘোষণা করে তারা৷